Weekendtur til Barcelona: 2 nætter på et supercentralt 3* hotel og fly til kun 972 kr.
Barcelona er helt klart en af mine yndlingsstorbyer! Hvor ellers kan man kombinere storby- og strandferie som i den catalanske hovedstad. Byen har virkelig alt! Lige fra smuk arkitektur med f.eks. Gaudís imponerende bygninger i Park Güell og stemningsfyldte, snævre gader, fantastiske vine og smagfulde tapasretter til shopping og ikke mindst et af Europas bedste natteliv! Her har jeg lavet et eksempel, der tager dig på en forførende weekend-getaway i december – perfekt til lidt juleshopping! Men der er masser af billige afgange i mange andre måneder, så det er bare om at finde en, der passer ind i din kalender og pakke kufferten!
f.eks. det 3* Hotel Del Mar
På trivago.dk har jeg fundet det 3* Hotel Del Mar (4 ud af 5 på TripAdvisor). Selve hotelbygningen er faktisk en flot, fredet bygning. Hotel Del Mar byder på nogle ganske fine værelser, og hotellet lever fuldt ud op til de standarder, man kan forvente af et 3* hotel. Men på et punkt giver Hotel Del Mar de fleste andre hoteller i Barcelona baghjul – det har nemlig en suveræn beliggenhed midt i Barcelona! Du har 800 meter til strandpromenaden, 800 meter til metrostationen Barceloneta og 5 minutters gang til den smukke Ciutadella park og Barcelona Zoo!
Prisen for et dobbeltværelse på dette hotel i hjertet af Barcelona ligger på 952 kr. for 2 nætter. Dvs. 476 kr. pr. person ved en rejse for 2. Barcelona har naturligvis et kæmpe udvalg af hoteller, og vil du gerne selv finde det rette hotel for dig, kan du gøre det her. Vil du gerne alene til Barcelona, kan du finde enkeltværelser her.
På skyscanner.dk kan du lige nu finde billige flybilletter fra København til Barcelona. Både Vueling og Norwegian tilbyder nogle rigtig fornuftige priser til Cataloniens hovedstad fra november til et godt stykke ind i 2018. Priserne starter fra knap 500 kr., og du kan også finde billige weekendafgange. F.eks. har jeg her fundet en weekendafgang hos Vueling fra den 08.12. til den 10.12. til kun 496 kr. inkl. 10 kg håndbagage. Du kan godt flyve fra Billund, men her er markant færre direkte afgange og billetterne bliver noget dyrere.
Ovennævnte rejseeksempel er med afgang fra København d. 08.12. – 10.12. – her er nogle andre billige weekendafgange (husk hotelpriserne kan variere afhængig af datoerne).
Fra lufthavnen kan du nemt komme ind til centrum af Barcelona. Du kan f.eks. tage toget fra Barcelona Airport T2 til Passeig de Gracia på 16 minutter for ca. 20 kr. Herfra har du 1,8 km til hotellet.
5 kommentarer til Weekendtur til Barcelona: 2 nætter på et supercentralt 3* hotel og fly til kun 972 kr.
9 april, 2017 kl 14:13
Hvordan kommer man nemmest fra Girona til Barcelona?
9 april, 2017 kl 18:17
Man kan tage "Barcelona bussen" direkte. Det tager halvanden time.
14 april, 2017 kl 11:50
Kan man købe billetter til bussen til barcelona i lufthavnen eller skal man bestille dem inden?
9 april, 2017 kl 21:03
Er det slet ikke mulighed for større værelser på dette hotel hvis man vil rejse med børn? ( to børn på 4 og 6 år )
9 april, 2017 kl 22:17
På Ibis største værelser er der plads til 4 voksne og 3 børn, hvis du vil ha større vælger du det bare i søgekriteriet på trivago.